CELEX: 32005R0826
Language: mt
Date: 2005-05-30 00:00:00
Title: Regolament tal-Kummissjoni (KE) Nru 826/2005 tat- 30 ta' Mejju 2005 li jemenda r-Regolament (KE) Nru 2659/94 dwar regoli ddettaljati għall-għoti ta' għajnuna finanzjarja għall-ħżin privat tal-ġobnijiet Grana padano, Parmigiano-Reggiano u Provolone

5.12.2008         MT              Il-Ġurnal Uffiċjali ta’ l-Unjoni Ewropea                            389

32005R0826

31.5.2005                     IL-ĠURNAL UFFIĊJALI TA’ L-UNJONI EWROPEA                            L 137/15

                 REGOLAMENT TAL-KUMMISSJONI (KE) Nru 826/2005

                                        tat-30 ta' Mejju 2005

      li jemenda r-Regolament (KE) Nru 2659/94 dwar regoli ddettaljati għall-għoti ta’
       għajnuna finanzjarja għall-ħżin privat tal-ġobnijiet Grana padano, Parmigiano-
                                   Reggiano u Provolone

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar
l-organizzazzjoni komuni tas-suq fil-ħalib u fil-prodotti tal-ħalib 1, u partikolarment l-Artikolu
10(b) tieghu,

Billi:

(1)      L-Artikolu 6(1) tar-Regolament tal-Kummissjoni (KE) Nru 2659/94 2 jistabbilixxi l-
         ammonti għall-għoti ta’ għajnuna finanzjarja għall-ħżin privat tal-ġobnijiet Grana
         padano, Parmigiano-Reggiano u Provolone. Fid-dawl tar-riżorsi finanzjarji disponibbli
         u l-iżvilupp fl-ispejjeż għall-ħżin u l-previżjonijiet tal-prezz tas-suq, jeħtieġ li dawk l-
         ammonti jiġu emendati.

(2)      Ir-Regolament (KE) Nru 2659/94 għandu jiġi emendat kif xieraq.

(3)      Il-miżuri provduti f'dan ir-Regolament huma skond l-opinjoni tal-Kumitat ta' Ġestjoni
         tal-Ħalib u l-Prodotti tal-Ħalib,

1
         ĠU L 160, 26.6.1999, p. 48. Ir-Regolament kif l-aħħar emendat bir-Regolament tal-Kummissjoni (KE)
         Nru 186/2004 (ĠU L 29, 3.2.2004, p. 6).
2
         ĠU L 284, 1.11.1994, p. 26. Ir-Regolament kif emendat l-aħħar bir-Regolament (KE) Nru 830/2003
         (ĠU L 120, 15.5.2003, p. 13).
 ---pagebreak--- 390               MT            Il-Ġurnal Uffiċjali ta’ l-Unjoni Ewropea             5.12.2008

ADOTTAT DAN IR-REGOLAMENT:

                                             Artikolu 1
L-Artikolu 6(1) tar-Regolament (KE) 2659/94 b' dan hu mibdul mis-segwenti:"1. "1.          L-
        ammont ta' għajnuna għall-ħżin privat għall-ġobon għandu jkun kif ġej:

        (a)   7.50 EUR kull tunnellata metrika għall-ispejjeż fissi;

        (b)   0.20 EUR kull tunnellata metrika kull ġurnata ta' ħżin skond il-kuntratt għall-
              ispejjeż tal-maħżen;

        (c)   għall-ispejjeż finanzjarji, kull ġurnata ta’ ħżin skond il-kuntratt:

              –        0,30 EUR kull tunnellata metrika għall-Grana padano

              –        0,40 EUR għall-Parmigiano-Reggiano

              –        0,25 EUR għall-Provolone."

                                             Artikolu 2

Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu
f'Il-Ġurnal Uffiċjali ta' l-Unjoni Ewropea.

Dan ir-Regolament jorbot fl-intier tiegħu u huwa direttament applikabbli fl-Istati Membri
kollha.

Magħmul fi Brussell, 30 ta' Mejju 2005.

                                                Ghall-Kummissjoni

Mariann FISCHER BOEL

Membru tal-Kummissjoni